Yevgeniy Matveyev
Evgeniy Anatolevich Matveev (1966-yil 23-avgust) - sovet, oʻzbek va rus futbolchisi, yarim himoyachi va hujumchi sifatida toʻp surgan. Mehnat faoliyatini 1983-yilda “Neftchi (futbol klubi)”(Fargʻona) jamoasi tarkibida boshlagan. 1991-yilgacha turli davrlarda “Neftyanik” (keyinchalik “Neftchi”) va “Avtomobilchi”(Qoʻqon) jamoalarida toʻp surgan. 1991-yilning ikkinchi yarmini Budyonnovskdagi “Drujba” klubida oʻtkazgan. 1992-yilda SSSR parchalanganidan keyin yana “Neftchi” safiga qaytib, 1993-yilgacha ushbu klubda oʻynagan. Bu vaqtda futbolchi ikki karra Oʻzbekiston chempionligini qoʻlga kiritgan. 1994-yilda Rossiyaga joʻnab ketib Anapa “Spartak” klubi tarkibiga qoʻshiladi, biroq biroz vaqt oʻtib Nijniy Novgorodning “Lokomotiv” jamoasiga oʻtadi. “Lokomotiv” safida 1994-yilda oliy ligada toʻrtta oʻyin oʻtkazgan. 1995-yilning ikkinchi yarmida Oʻzbekistonga qaytib, Margʻilonning “Atlaschi” jamoasida oʻynay boshlagan. Bir yildan soʻng Urganchning “Dinamo” jamoasi a’zosiga aylangan.